1 қыркүйек «Білім күні» мерекесімен қатар еліміз жыл сайын үлкен үмітпен күтетін ел президентінің жолдауы әрбір Қазақстан азаматының ерекше назарын аударды. «Әділетті мемлекет. Біртұтас ұлт. Берекелі қоғам» тақырыбында бастау алған бұл жолдау еліміздің саяси, әлеуметтік-экономикалық дамуына, қоғамда болып жатқан түрлі өзгерістеріне бағытталды.

Мемлекет басшысы өз сөзінде «Кезекті маңызды мәселе – білім беру жүйесі туралы. Бұл сала ұлт сапасын жақсарту ісінде аса маңызды рөл атқарады.» - дей келе білім саласындағы олқылықтар мен өзгерістерге тоқталды. Әрбір оқушының білім алып, жан-жақты дамуы үшін қолайлы жағдай жасалуы тиіс екендігі атап айтылып, «Жайлы мектеп» ұлттық жобасы таныстырылды. Бұл жоба 2025 жылға дейін 800 мың баланың заманауи мектепте оқуына жағдай жасауымен қатар, апатты жағдайдағы және үш ауысымды мектеп мәселелерін қарастырмақ. Алдағы уақытта мектеп формасын барша оқушыға қолжетімді ету мәселесі де негізге алынады. Қоғамда болып жатқан қазақ және орыс тілін мектептерде оқыту мәселесі бойынша болып жатқан пікірталастарға тоқтау айтылып, президент «білімді және бірнеше тілді меңгерген ұрпақ болашаққа сеніммен қадам басады. Біздің күшіміз – жастардың білімінде» деп өз пікірін нақтылады.

Жолдауды тыңдай отыра «Жаңа Қазақстанды құру ісінде мұғалімдердің рөлі айрықша екендігін» біз де сезінеміз!

Қазақ тілі мен әдебиеті пәні мұғалімі: Бексултанова Баян Маратқызы